section_heading: Nacionalni sastav naseljenog mjesta Peroj
paragraph_text: Među "ostalima" je najviše onih koji su se izjasnili kao Crnogorci. Prema popisu iz 2001. godine, u cijeloj općini Vodnjan žive 81 Crnogorac, a većina ih je upravo u Peroju. Najznačajnije povijesno svjedočanstvo o Peroju se nalazi u knjizi Frana Barbalića "Peroj - srpsko selo u Istri, bilješke i uspomene", koje je prvi puta objavljeno u zagrebačkim "Narodnim novinama" (br. 48. – 55. i 59.) 1933. godine. Kao svećenik u ovom je selu službovao Jovan Sundečić.